[{"text_idx": "#000001", "text": "Golwg sydyn ar 11 chwaraewr sydd wedi serennu yn hanner cynta\u2019r tymor yn y Cymru Premier JD."}, {"text_idx": "#000002", "text": "Efallai bod Aberystwyth yn stryffaglu tua gwaelod y tabl, ond mae gan y Gwyrdd a\u2019r Duon y 5ed record amddiffynnol orau\u2019n y gynghrair diolch i ddoniau\u2019r golwr o Slofenia. Ac yntau ond yn 26 oed bydd Aberystwyth yn gobeithio dal eu gafael ar y go\u0302l-geidwad dawnus am flynyddoedd i ddod."}, {"text_idx": "#000004", "text": "Yn 39 oed erbyn hyn mae capten Cei Connah fel gwin coch yn aeddfedu a gwella bob blwyddyn. Y Nomadiaid sydd a\u0302\u2019r record amddiffynol orau\u2019n y gynghrair (ildio naw go\u0302l mewn 17 ge\u0302m) ac mae Horan yn parhau i fod ymysg y cryfaf a\u2019r dewraf yn y ddau gwrt cosbi."}, {"text_idx": "#000009", "text": "Yn gyflym, llawn sgiliau ac hyder \u2013 Lifumpa Mwandwe ydi\u2019r un chwaraewr \u2018da chi ddim eisiau gorfod ei farcio y tymor hwn. Mae\u2019r asgellwr chwim wedi ennill mwy o giciau rhydd na neb yn y gynghrair, ac yn ogystal a\u0302 sgorio pedair go\u0302l ei hun, mae wedi creu saith go\u0302l i\u2019r Robiniaid."}, {"text_idx": "#000011", "text": "Jon Routledge yw\u2019r chwaraewr canol cae amddiffynnol gorau\u2019n y gynghrair heb os nac oni bai. Yn tarfu ar chwarae\u2019r gwrthwynebwyr gan eistedd o flaen yr amddiffyn, mae Routledge wedi datblygu ei ge\u0302m yn ddiweddar i ddechrau symudiadau ymosodol ac mae ei wasanaeth wedi bod yn allweddol wrth ddod a llwyddiant i Groesoswallt."}, {"text_idx": "#000013", "text": "Yng nghanol tymor sydd wedi bod yn ddigon di-fflach i\u2019r Bala, mae David Edwards wedi cynnig sbarc o gyffro ers ymuno yn yr haf. Mae\u2019r cyn-chwaraewr rhyngwladol wedi rhwydo naw go\u0302l gynghrair i di\u0302m Maes Tegid ac wedi dangos parch ac urddas wrth ddechrau ar ei her newydd fel chwaraewr rhan amser yn Uwch Gynghrair Cymru."}, {"text_idx": "#000016", "text": "Mae Jack Kenny wedi ffynnu wrth chwarae fel partner i\u2019r profiadol Michael Wilde yn llinell flaen Y Fflint y tymor hwn. Mae\u2019r ddau ymosodwr corfforol wedi cyrraedd ffigyrau dwbl o ran goliau gan roi cyfle gwirioneddol i\u2019r ceffylau duon o gyrraedd Ewrop eleni."}, {"text_idx": "#000018", "text": "Gyda 21 o goliau ym mhob cystadleuaeth y tymor yma, yn cynnwys pedwar hatric, teg dweud bod Aaron Williams wedi bod yn arwyddiad llwyddiannus i\u2019r Drenewydd. Does neb wedi sgorio mwy nac 11 go\u0302l gynghrair mewn tymor i\u2019r Robiniaid yn y pedair blynedd diwethaf, ond mae Williams wedi pasio hynny gyda hanner y tymor ar o\u0302l i\u2019w chwarae."}, {"text_idx": "#000020", "text": "Gyda phris uchel daw disgwyliadau uchel, ond ar o\u0302l i\u2019r Seintiau dorri\u2019r record a thalu \u00a360,000 am yr ymosodwr o\u2019r Alban mae yntau wedi profi ei werth drwy godi i frig rhestr prif sgorwyr y gynghrair gyda 16 go\u0302l mewn 17 ge\u0302m. Mae McManus yn gallu gwarchod y be\u0302l yn wych gan ddod ac eraill i mewn i\u2019r ge\u0302m, ac yn ogystal a sgorio llwyth ei hun mae wedi creu pum go\u0302l i\u2019w gyd-chwaraewyr."}]